ātreyā́ya híraṇyaṃ dadāti yátra vā́ adáḥ prātaranuvākámanvāhustáddha smaitátpurā́ śaṃsantyátrirvā ŕ̥ṣīṇāṃ hótāsā́thaitatsádo 'suratamasámabhípupruve ta ŕ̥ṣayó trimabruvannéhi pratyáṅṅidaṃ tamó 'pajahī́ti sá etattamó 'pāhannayaṃ vai jyótiryá idaṃ támo 'pābadhīdíti tásmā etajjyótirhíraṇyaṃ dákṣiṇāmanayajjyótirhi híraṇyaṃ tadvai sa tattéjasā vīryèṇárṣistamó 'pajaghānā́thaiṣá eténaivaìtajjyótiṣā tamó 'pahanti tásmādātreyā́ya híraṇyaṃ dadhāti